CELEX: 62015CN0381
Language: da
Date: 2015-07-17 00:00:00
Title: Sag C-381/15: Anmodning om præjudiciel afgørelse indgivet af Audiencia Provincial de Zamora Spanien) den 17. juli 2015 — Javier Ángel Rodríguez Sánchez mod Caja España de Inversiones, Salamanca y Soria SAU (Banco CEISS)

14.9.2015   
            
            
               DA
            
            
               Den Europæiske Unions Tidende
            
            
               C 302/26
            
         Anmodning om præjudiciel afgørelse indgivet af Audiencia Provincial de Zamora Spanien) den 17. juli 2015 — Javier Ángel Rodríguez Sánchez mod Caja España de Inversiones, Salamanca y Soria SAU (Banco CEISS)
   (Sag C-381/15)
   (2015/C 302/33)
   Processprog: spansk
   
      Den forelæggende ret
   
   Audiencia Provincial de Zamora
   
      Parter i hovedsagen
   
   
      Sagsøger: Javier Ángel Rodríguez Sánchez
   
      Sagsøgt: Caja España de Inversiones, Salamanca y Soria SAU (Banco CEISS)
   
      Præjudicielle spørgsmål
   
   
               1)
            
            
               Er det i overensstemmelse med artikel 6, stk. 1, i direktiv 93/13/EØF af 5. april 1993 om urimelige kontraktvilkår i forbrugeraftaler (1), at konsekvenserne af, at en gulvklausul i en aftale om lån mod pant i fast ejendom erklæres urimelig og dermed ugyldig, ikke har virkning fra datoen for indgåelsen af kontrakten, men derimod fra [et] senere [tidspunkt]?
            
         
               2)
            
            
               Medfører anvendelsen af det urimelige vilkår i den periode, der er fastlagt af Tribunal Supremo, en ugrundet berigelse af den erhvervsdrivende, som ikke har hjemmel i EU-lovgivningen, idet den ikke genskaber balancen mellem parternes ydelser, men derimod tilgodeser den kontraherende part, der har indføjet det økonomiske vilkår, der er erklæret urimeligt, i kontrakten?
            
         
               3)
            
            
               Kan kriteriet om fare for alvorlige forstyrrelser af den nationale økonomi med henblik på at begrænse anvendelsen og konsekvenserne af et urimeligt vilkår finde anvendelse i forbindelse med et individuelt søgsmål anlagt af en forbruger, eller vedrører nævnte kriterium om alvorlig fare i et sådant individuelt søgsmål forbrugerens økonomi [som følge af], at konsekvenserne af det ugyldige vilkår begrænses til den nævnte periode?
            
         
      (1)  EFT L 95, s. 29.